CELEX: 62012CN0183
Language: el
Date: 2012-04-18 00:00:00
Title: Υπόθεση C-183/12 P: Αναίρεση που άσκησε στις 18 Απριλίου 2012 ο Chafiq Ayadi κατά της διατάξεως που εξέδωσε το Γενικό Δικαστήριο (δεύτερο τμήμα) στις 31 Ιανουαρίου 2012 στην υπόθεση T-527/09, Chafiq Ayadi κατά Ευρωπαϊκής Επιτροπής

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/12
            
         Αναίρεση που άσκησε στις 18 Απριλίου 2012 ο Chafiq Ayadi κατά της διατάξεως που εξέδωσε το Γενικό Δικαστήριο (δεύτερο τμήμα) στις 31 Ιανουαρίου 2012 στην υπόθεση T-527/09, Chafiq Ayadi κατά Ευρωπαϊκής Επιτροπής
   (Υπόθεση C-183/12 P)
   2012/C 194/19
   Γλώσσα διαδικασίας: η αγγλική
   
      Διάδικοι
   
   
      Αναιρεσείων: Chafiq Ayadi (εκπρόσωπος: H.A.S. Miller, Solicitor)
   
      Αντίδικοι κατ’ αναίρεση: Ευρωπαϊκή Επιτροπή, Συμβούλιο της Ευρωπαϊκής Ένωσης
   
      Αιτήματα του αναιρεσείοντος
   
   Ο αναιρεσείων ζητεί από το Δικαστήριο, στην περίπτωση που αμφότεροι οι λόγοι αναιρέσεως γίνουν δεκτοί:
   
               —
            
            
               να αναιρέσει τη διάταξη του Γενικού Δικαστηρίου της 31ης Ιανουαρίου 2012,
            
         
               —
            
            
               να αναγνωρίσει ότι η προσφυγή ακυρώσεως δεν στερείται αντικειμένου,
            
         
               —
            
            
               να αναπέμψει την υπόθεση ενώπιον του Γενικού Δικαστηρίου προκειμένου αυτό να αποφανθεί επί της αιτήσεως ακυρώσεως,
            
         
               —
            
            
               να καταδικάσει την Επιτροπή στα δικαστικά έξοδα της παρούσας διαδικασίας και στα έξοδα στα οποία αυτός υποβλήθηκε ενώπιον του Γενικού Δικαστηρίου προκειμένου να αντικρούσει το αίτημα της Επιτροπής να αναγνωρισθεί ότι η προσφυγή ακυρώσεως στερούνταν αντικειμένου.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεώς του αναιρέσεως, ο αναιρεσείων προβάλλει δύο λόγους αναιρέσεως:
   
               A.
            
            
               Το Γενικό Δικαστήριο υπέπεσε σε πλάνη περί το δίκαιο καθόσον:
               
                           α)
                        
                        
                           δεν ζήτησε από τον Γενικό Εισαγγελέα να αναπτύξει προτάσεις, και/ή
                        
                     
                           β)
                        
                        
                           δεν κάλεσε τον αναιρεσείοντα να υποβάλλει παρατηρήσεις όσον αφορά τη διεξαγωγή προφορικής διαδικασίας, και/ή
                        
                     
                           γ)
                        
                        
                           δεν προχώρησε στην προφορική διαδικασία όσον αφορά το ζήτημα κατά πόσον η προσφυγή ακυρώσεως στερούνταν αντικειμένου.
                        
                     
         
               B.
            
            
               Το Γενικό Δικαστήριο υπέπεσε σε πλάνη περί το δίκαιο κρίνοντας ότι ο αναιρεσείων δεν αντλούσε όφελος από την προσφυγή ακυρώσεως.